অ্যাবি ওয়ামব্যাচ
মেরি আবিগেইল "অ্যাবি" ওয়ামব্যাচ (ইংরেজি: Mary Abigail "Abby" Wambach; জন্ম: ২ জুন, ১৯৮০) যুক্তরাষ্ট্রের পেশাদার প্রমীলা ফুটবল খেলোয়াড়। দুইবারের অলিম্পিক স্বর্ণপদক বিজয়ী ওয়ামব্যাচ বর্তমানে ঘরোয়া ওয়েস্টার্ন নিউইয়র্ক ফ্ল্যাশ এবং আন্তর্জাতিক অঙ্গণে মার্কিন যুক্তরাষ্ট্রের পক্ষ হয়ে খেলছেন। এছাড়াও, তিনি ২০১২ সালের ফিফা বর্ষসেরা প্রমীলা ফুটবলারের মর্যাদা পেয়েছেন। ২০১৩ সাল পর্যন্ত ফুটবলের ইতিহাসে পুরুষ কিংবা নারী, যে-কোন ফুটবলারের চেয়ে সবচেয়ে বেশি আন্তর্জাতিক গোলের বিশ্বরেকর্ডের অধিকারী মিয়া হ্যামকে পিছনে ফেলে ১৬০টি গোল করে নিজের দখলে রেখেছেন। পুরুষদের ক্ষেত্রে সর্বোচ্চ গোলের বর্তমান রেকর্ড রয়েছে ইরানের আলী দাইয়ী’র ১০৯ গোল।